12. 12. 92 De Europæiske Fællesskabers Tidende Nr. L 364/11 RÅDETS_ FORORDNING (EØF) Nr. 3578/92 af 7. december 1992 om ændring af forordning (EØF) nr. 1107/70 om støtte, som ydes inden for sektoren for transporter med jernbane, ad landeveje og sejlbare vandveje RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 75, under henvisning til forslag fra Kommissionen ()), under henvisning til udtalelse fra Europa-Parlamentet (?), under henvisning til udtalelse fra Det Økonomiske og Sociale Udvalg (?), og ud fra følgende betragtninger : Forordning (EØF) nr. 1107/70 (?) giver medlemsstaterne mulighed for at udbygge kombineret transport ved at yde støtte til investeringer i infrastruktur og i fast og mobilt materiel, der er nødvendigt for omladning, eller til drifts- omkostninger i forbindelse med kombineret transport inden for Fællesskabet, som passerer gennem tredjelandes område i transit ; udviklingen inden for kombineret transport viser, at denne transportform endnu ikke er fuldt udviklet i alle Fællesskabets regioner; støtteordningen bør derfor forlænges ; muligheden for at yde støtte til driftsomkostninger i forbindelse med kombineret transport, der passerer gennem tredjelandes område i transit, har kun beretti- gelse, når det drejer sig om Østrig, Schweiz og staterne i det tidligere Jugoslavien ; da det er nødvendigt hurtigt at få skabt økonomisk og social samhørighed inden for Fællesskabet, må der gøres en særlig indsats for at øge investeringerne i jernbane- og vejmateriel, der er specielt udformet med henblik på kombineret transport, især når materiellet frembyder et alternativ til infrastrukturændringer, som ikke kan gennemføres på kort sigt ; støtte til vejmateriel, der er specielt udformet med henblik på kombineret transport, udgør ligeledes et effek- tivt instrument, der kan virke som et incitament for små og mellemstore virksomheder til at benytte kombineret transport ; støtte til materiel, der er specielt udformet med henblik på kombineret transport, gør det muligt at fremme udvik- lingen af nye bimodale teknikker og omladningstek- nikker ; ()) EFT nr. C 282 af 30. 10. 1992, s. 10. () Udtalelse afgivet den 20. november 1992 (endnu ikke offent- liggjort i Tidende). () Udtalelse afgivet den 24. november 1992 (endnu ikke offent- liggjort i Tidende). () EFT nr. L 130 af 15. 6. 1970, s. 1. Forordningen er senest æn- dret ved forordning (EØPF) nr. 1100/89 (EFT nr. L 116 af 28. 4. 1989, s. 24). følgelig bør der i en begrænset startfase være udvidet mulighed for at yde støtte til investeringer i transportma- teriel, der er specielt udformet med henblik på kombi- neret transport, forudsat at materiellet udelukkende anvendes dertil ; den nuværende støtteordning bør forblive i kraft indtil den 31. december 1995, og Rådet bør i overensstemmelse med Traktatens bestemmelser træffe afgørelse om, hvilken ordning der skal anvendes senere, eller, efter omstændighederne, på hvilke betingelser støtteordningen skal ophæves ; forordning (EØF) nr. 1107/70 bør ændres i overensstem- melse hermed — UDSTEDT FØLGENDE FORORDNING : Artikel 1 Artikel 3, nr. 1, litra e), i forordning (EØF) nr. 1107/70 affattes således : »e) indtil den 31. december 1995, når støtten ydes midlertidigt og har til formål at lette udviklingen af kombineret transport, idet støtten skal vedrøre : . — investeringer i infrastruktur, eller — investeringer i faste og mobile omladningsan- læg, eller — investeringer i transportmateriel, der er specielt udformet med henblik på kombineret trans- port og udelukkende anvendes dertil, eller — driftsomkostninger i forbindelse med kombi- neret transport, der passerer gennem Østrig, Schweiz eller  staterne i det tidligere Jugoslavien i transit. Kommissionen forelægger hvert andet år Rådet en beretning om resultatet af anvendelsen af ovennævnte foranstaltninger og giver herved især oplysninger om, hvorledes støtten anvendes, hvor store støttebeløb det drejer sig om, og hvilken indvirkning støtten har på den kombinerede transport. Medlemsstaterne giver Kommissionen de oplysninger, der er nødvendige for at udarbejde denne beretning. Senest den 31. december 1995 træffer Rådet på forslag af Kommissionen og i overensstemmelse med Trakta- tens bestemmelser afgørelse om, hvilken ordning der skal anvendes senere, eller, efter omstændighederne, på hvilke betingelser ordningen skal ophæves.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1993.